ועדת הבריאות, כנסת 24, פרוטוקול מספר 101, 2022-03-01 15:20

עידית סילמן: צוהריים טובים, אנחנו ב-1.3.2022 למניינם, כ"ח באדר א' תשפ"ב.

עידית סילמן: אני מתכבדת לפתוח את הדיון של ועדת הבריאות בנושא ההשלכות הבריאותיות על תושבי ההתיישבות הצעירה ביהודה ושומרון לאור תנאי המחייה שלהם.

עידית סילמן: הסוגייה של תנאי המחייה האלמנטריים בהתיישבות הצעירה, צריך לומר, היא בראש ובראשונה סוגייה הומנית, אנושית, שמשפיעה באופן ישיר על 20 אלף תושבים ובהם 12 אלף ילדים.

עידית סילמן: אנחנו מלווים את הסוגייה הזאת כבר תקופה ארוכה ודואגים לקידומה.

עידית סילמן: אני מזכירה לכולם שאנחנו נמצאים עכשיו בתקופת חורף, אני לא רוצה לדמיין מה המשמעות של משפחה עם ילדים קטנים ללא חימום בסיסי בלילות הקרים בגלל שאין להם חיבור לחשמל.

עידית סילמן: וגם במבט צופה עתיד לגבי הקיץ, איך המשפחות יסתדרו בחום כבר מאוד ללא מיזוג?

עידית סילמן: רק בחמישי האחרון הציפו לי את הבעיה תושבי בית חגלה בבקעה שמושכים חשמל ממנזר סמוך בכלל ליישוב שלהם, יישוב עם לא מעט משפחות צעירות.

עידית סילמן: הם מציינים שבחודשי הקיץ הלוהטים שם יש פעמים של ניתוק ועומס של חשמל והם נאלצים להיות באמת בחום מאוד מאוד כבד ולעיתים גם בחשכה.

עידית סילמן: במקביל גם תשתיות הרפואה והבריאות מאוד לוקות בחסר במרבית היישובים בהתיישבות הצעירה.

עידית סילמן: קיימנו כאן גם דיון בנושא פוריות בכלל ביהודה ושומרון ומענה לנושא של הריון ולידה.

עידית סילמן: לא קיימות הרבה מרפאות של קופות חולים ובכלל שלוחות או נקודות של הזנקה של אמבולנסים לאירועי חירום ואנחנו רוצים לדון בזה.

עידית סילמן: אנחנו פה היום כדי להקשיב לנציגי ההתיישבות, לשמוע אותם ואת נציגי הממשלה ולראות מה ניתן לקדם כדי שבאמת אותה זכות בסיסית של תנאי מחייה בסיסיים יחולו גם על תושבי ההתיישבות הצעירה.

עידית סילמן: חבר הכנסת משה אבוטבול בבקשה.

משה אבוטבול: תודה רבה.

משה אבוטבול: אני רוצה באמת ראשית להודות ליושבת ראש הוועדה על זה שבאמת מאוד מאוד חשוב לה הנושא הזה של יהודה ושומרון.

משה אבוטבול: לצערנו ישנם אנשים שאולי חושבים שיהודה ושומרון לא בדיוק ארץ ישראל או לא שייך בדיוק למדינת ישראל.

משה אבוטבול: אבל אני אגיד לכם את האמת, אני מקווה, אני אומר פה את זה שזה לא יראה חלילה כעקיצה, אלא כדברים אמיתיים שבמסגרת הפתיחות שגם רע"מ תמכו בנושא הזה של לקצינים ולכל נושא הפנסיות, אז אולי גם יתמכו בדברים אלמנטריים וחשובים כמו הדבר שאני מעלה אותו.

משה אבוטבול: במסגרת זה שהרבה דברים מתערבבים שם בקואליציה ואנשים מוכנים להפוך את עורם, במירכאות כפולות, כי באמת חשוב להם השרידות הקואליציונית וזה בסדר, זה קורה בכל מדינה.

משה אבוטבול: אבל באותו דבר הם גם צריכים להבין שיהודה ושומרון זה חלק אינטגרלי ממדינת ישראל ואנחנו לא ניתן שחלילה יהיו, חלילה, סוג ב'.

משה אבוטבול: כמו שהבינו את זה, לקח קצת זמן עם האוניברסיטה וכל הדברים, גם יבינו את זה בשאר הדברים.

משה אבוטבול: עכשיו, ישנם דברים שהם באמת אלמנטריים, הנושא הזה של בריאות.

משה אבוטבול: אנחנו נמצאים פה בוועדת הבריאות, זה דבר שהוא מאוד מאוד כואב וקרוב לליבי מאוד, גם כשהייתי ראש עיר בית שמש הקמתי עשרות קופות חולים בכל השכונות.

עידית סילמן: נכון, נכון.

משה אבוטבול: שלא נדבר שאני גם כן הכנתי 120 דונם שם, שטח ענק לבניית בית חולים ובית החלמה לנשים, כי בבית שמש יש כ-6 אלף לידות כל שנה, תלמדו את הנתונים, 500 רופאים ואחיות ויש לנו גם חולים כמו שיש בכל מקום.

משה אבוטבול: לכן באמת הנושא של הבריאות, זה לא סתם שאני בא לשבת פה כפי שאומרים להעלות איזה רעיון.

משה אבוטבול: אני פה כי פשוט בנקודה הזאת אני יודע כמה חשוב לנשים מרכז בריאות לאישה.

משה אבוטבול: אני לא צריך להיות אישה כדי לעשות את זה, אבל אני נשוי ברוך ה', יש לי גם כלות, גם חתנים, גם בנות וגם כל זה ואני יודע בדיוק כמה חשוב שתהיה זמינות לנושא הזה של מרכז האישה.

משה אבוטבול: בפרט בנושאים שקשורים בפוריות.

משה אבוטבול: אנחנו יודעים שהדמעה של האישה זה רק דבר אחד שהיא רוצה, שיהיה לה בן, איך אומרים?

משה אבוטבול: שיהיה לי קדיש משלי, שיהיה לי מישהו שימשיך את דרכי.

משה אבוטבול: ופה בנושא הזה אנחנו עלולים חלילה למנוע מאותן נשים את הפריווילגיה הענקית הזאת שתהיה לה משפחה, שיהיו לה ילדים.

משה אבוטבול: ולפעמים ישנתם כאלה, אתם יודעים אני לא צריך להגיד את זה, לפחות מי שמכיר את התחום הזה, הן סובלות הרבה עד שהן מגיעות לרגע הנכסף הזה להיות נשים הרות.

משה אבוטבול: אבל כשהן נשים הרות, אם אין מרכז רפואי שמלווה אותן, חלילה זה יכול להיגמר בדברים לא טובים שהן חלילה יאבדו את אותו עובר שהן ייחלו לו.

משה אבוטבול: לכן אני מבקש, בנושא הזה כבר היה דיון בעניין לפני למעלה מחודש אצל גברתי, וגם אתמול כשהייתי שם עם השר, אתמול זה היה?

משה אבוטבול: או שלשום, למרות שאנחנו פה סביב השעון, עם השר כשבאנו גם כן לדבר, אם את זוכרת האמירה האחרונה הייתה שביקשתי ממך חברת הכנסת סילמן, יושבת ראש הוועדה, לטפל בנושא הזה של מרכז רפואי לנשים.

עידית סילמן: נכון.

משה אבוטבול: ואני אומר דבר אחד, חז"ל לא סתם אומרים שהמציל נפש אחת מישראל כאילו הציל עולם מלא.

משה אבוטבול: זה לא רק להציל אותו שהוא לא חלילה יקרה לו מוות, אלא להציל אני אומר במובן אחר, אין לו ילד, אין לו ילדה, אין לו בן, אין לו בת לאותו אחד ואנחנו עכשיו פה נקראים מצילים נפש אחת מישראל, הולכים וגורמים להם שיהיו להם בנים ובנות לאותם אלה חשוכי בנים, שיש מכונים נפלאים שמטפלים בזה כמו מכון דורות ועוד כל מיני מכונים.

משה אבוטבול: אני מציע לוועדה ללכת לבקר שם.

עידית סילמן: היינו.

עידית סילמן: הייתי גם בדורות, עשיתי השקה של דורות לפני כמה שנים.

משה אבוטבול: דורות וגם בוני עולם.

עידית סילמן: גם בוני עולם וגם את מכון פועה.

משה אבוטבול: מצוין.

משה אבוטבול: כל המכונים האלה צריך לעשות להם איזה יום אחד כנס, לתת להם תעודות הכרה כי באמת הם במסירות נפש עוזרים לאותן נשים.

משה אבוטבול: קודם כל מעוררים בהן את התקווה, שזה דבר שהוא הכי חשוב.

משה אבוטבול: דבר שני, גם כן מטפלים מבחינה רפואית.

משה אבוטבול: לכן אני אומר, לפני המכון ולפני הכל יש את הדבר האלמנטרי, זה לתת רפואה.

משה אבוטבול: עכשיו, אני אומר שיש פתרון לנושא הזה גברתי יושבת ראש הוועדה, זה פשוט מאוד איגום משאבים.

משה אבוטבול: אני מבין שכל קופה דואגת בסופו של דבר כשמה כן הוא, לקופה, הקופה שלה זה מעניין אותה.

עידית סילמן: הדבר היחיד הוא שבאיגום במשאבים כשאתה אומר - -

משה אבוטבול: באיגום משאבים, כל הקופות יצטרכו להבין דבר אחד, יש דברים שזה מעל העניינים.

משה אבוטבול: מתחברים כולם כדי לתת שירות לכולם ואני בטוח שגם מכבי, גם כללית, גם לאומית וגם מאוחדת, שכולם חברים שלי, כל המנכ"לים, אני מוכן לבוא איתך גברתי חבר הכנסת לשבת איתם ולריב איתם.

משה אבוטבול: היה לי סיפור דומה בבית שמש כשהייתי ראש העיר, ששם רצינו מרכז לילה שתהיה גם כן רפואה לילית.

משה אבוטבול: הושבתי את כולם, העפנו את כל המשקיעים, אמרתי להם '

משה אבוטבול: חבר'ה, עכשיו כולנו למען התושב ואל תחשבו לי רק על קפיטציות ודברים מהסוג הזה.

משה אבוטבול: תתחילו לחשוב איך אנחנו עושים טוב לאותו אחד שבאמצע הלילה צריך עכשיו זה, באמת, יחד עם טרם עשיתי דברים טובים.

עידית סילמן: אבל אתה יודע, בבית שמש בסוף אין פיזור גדול של אוכלוסייה ופה בהתיישבות הצעירה ובכלל ביהודה ושומרון - -

משה אבוטבול: כולם צעירים שם.

עידית סילמן: שכולם צעירים, אתה אומר פה צריך לעשות איגום משאבים, ממה נעשה איגום משאבים?

עידית סילמן: אין להם בכלל שירותים לפעמים בישובים מסוימים בהתיישבות הצעירה.

עידית סילמן: כשאנחנו רואים נגיד שבביתר, בעמנואל, שזה ריכוזים גדולים באמת יש אפילו מלחמה על התושבים והלוואי והמלחמה הזאת הייתה גם על התושבים ביהודה ושומרון.

משה אבוטבול: אז יש עוד פתרון לגברתי, אפשר לעשות רוטציה.

עידית סילמן: כן, בסדר.

משה אבוטבול: גברתי, אנחנו גם פוליטיקאים, אפשר לעשות רוטציה.

משה אבוטבול: נניח שנה אחת מטפלים הקופה הזאת, שנה הזאת, לא יודע בדיוק מה.

משה אבוטבול: אבל מישהו צריך ללוות את אותן נשים צדקניות שהן סך הכל מה רוצות?

משה אבוטבול: הן רוצות ילד או ילדה שאין להן והן בוכות יום ולילה בכותל לקבל את זה.

משה אבוטבול: תודה רבה ואני מאוד לכם.

משה אבוטבול: אני באתי לזה במיוחד.

עידית סילמן: תודה רבה חבר הכנסת.

עידית סילמן: בואו נשמע בבקשה את אבי אלימלך ממשרד הביטחון, עוזר שר הביטחון להתיישבות.

עידית סילמן: בבקשה אבי.

אבי אלימלך: יושבת ראש הוועדה אני מניח שאין פה מחלוקת בין היושבים בשולחן ובין האנשים בזום שבסוף כל זכות בסיסית של אדם, כל אדם לא משנה איפה הוא גר, יקבל שירותי רפואה סבירים במהירות המתאימה - -

עידית סילמן: חוק ביטוח בריאות ממלכתי שמדבר על הנושא הזה.

אבי אלימלך: אני מניח שלא על זה הדיון וזה משהו שהוא מובן מאליו.

אבי אלימלך: מהדברים שנשמעו פה - -

עידית סילמן: אבל זה לא כל כך מובן מאליו בהתיישבות הצעירה.

אבי אלימלך: אז אני אגע בזה.

קריאה: לא היינו בכלל מתכנסים.

עידית סילמן: כן, לא היינו פה.

עידית סילמן: מרחק סביר, שירות זמין זה פריווילגיות לישובים - -

אבי אלימלך: לדעתי צריך לחלק את הדברים פה לשניים.

אבי אלימלך: יש סוגייה אחת שמדברת על מרכזים רפואיים ומענה רפואי, שלדעתי לא צריך לקשור אותה ישירות למה שמוגדר התיישבות צעירה או אותם מאחזים שהם בשלב הזה עדיין לא מוסדרים תכנונית והמענה הזה צריך להינתן על בסיס הישובים הקיימים שהם די סמוכים.

אבי אלימלך: בסוף, כל ההתיישבות הצעירה היא במרחק של ישובים וזה דיון לדעתי שהוא לא ממוקד להתיישבות הצעירה.

אבי אלימלך: לגבי תשתיות והעלית את זה בתחילת דברייך, תשתיות בסיסיות שזה מים וחשמל בהתיישבות הצעירה.

אבי אלימלך: בחודש וחצי, בחודשיים האחרונים יש התקדמות משמעותית.

אבי אלימלך: משרד הביטחון הנחה את הגורמים המשפטיים לקדם את צו אלוף לחקיקה באיו"ש לצורך העניין, שתאפשר חיבור של תשתיות לאותם מאחזים שהם בעלי היתכנות להסדרה עתידית, גם אם ברגע זה הם ללא תוכנית ולא היתרי הבנייה כמתחייב.

אבי אלימלך: עבודת המטה הזאת נמצאת בעיצומה, כבר היו מספר דיונים, שותף גם משרד המשפטים, היועץ המשפטי במשרד הביטחון, יועץ משפטי לאיו"ש וזאת עבודה שנעשית כהלכה וכדין ובקצב, זה לא איזה משהו שמתנהל בחדרים צדדים.

אבי אלימלך: זה משהו שהשר שם את כובד משקלו עליו ואני מקווה שבתקופה הקרובה נביא - -

עידית סילמן: קודם כל אני מברכת על זה שהשר הנחה לקדם בקצב.

עידית סילמן: אנחנו עומדים מול שר הביטחון ומול הצוות שלו וככה דוחקים בו לקדם את זה וכמה שיותר מהר.

עידית סילמן: הרצון שלנו יהיה להכניס ולהכליל כמה שיותר ישובים לתוך הצו הזה, כדי אמת לאפשר את הדבר המאוד בסיסי במדינת ישראל של שנת 2022, לאפשר לישובים ובכלל להתיישבות הצעירה פה שמזמן, אתה יודע גם רובם עלו על הקרקע באמירה מאוד ברורה, באישורים וברצון מאוד מאוד גדול ליישב את הארץ.

עידית סילמן: איך יכול להיות שיש מקומות ללא חשמל או שמושכים חשמל ממנזר בכלל שאתה יודע, כל יום יכול לבוא ולנתק את החשמל לאותם תושבים בבקעה.

עידית סילמן: האמת שהייתי אצלם, הם מדהימים בית חגלה, מקום מקסים ויפה, הכרחי מאוד מבחינת ההתיישבות שלו בחבל הארץ הזה.

עידית סילמן: האמת שאני לא מצליחה להבין איך באמת לא מכריחים מועצה מקומית כזו, שהם נמצאים באזור שלה, גם לאפשר חשמל, גם לאפשר מים כמו שצריך.

עידית סילמן: היום זה תנאים בסיסיים.

עידית סילמן: אם יש משהו שהממשלה הזאת צריכה לדאוג לו, זה זה וכמה שיותר מהר.

אבי אלימלך: אבל נכון להיום המצב כיום הוא שהאפשרות לחבר תשתיות הוא אך ורק בהתאם למבנה שנבנה בהיתר.

עידית סילמן: אוקיי, מה היקרה עם הבתים האלה שיישארו בחוץ?

עידית סילמן: מה מתכננים להם?

אבי אלימלך: אז א' בואו נראה, אנחנו כרגע בשלב של לקבוע תבחינים, קריטריונים שאפשר מבחינה משפטית ומבחינה תכנונית, כמה שייכנסו.

אבי אלימלך: אחרי שנקבע את התבחינים אני מניח שלא כולם ייכנסו פנימה, כי במקום שאין לו היתכנות להסדרה, ניקח מקרים של מקבץ בנייה שנמצא על קרקע פרטית פלסטינית שאין יכולת כרגע להסדיר, אני מניח שאותו צו אלוף לא ייתן להם מענה.

משה אבוטבול: מצידי שישכרו דירה, שיעשו משהו.

אבי אלימלך: אני אומר, בואו - -

משה אבוטבול: השאלה גברתי, משרד הבריאות יש לו אמירה בנושא או שקצת קשה לניצן לקדם דברים?

עידית סילמן: אנחנו תיכף נשמע גם את משרד הבריאות.

עידית סילמן: נמצאת איתנו פה צילה לדעתי, נכון?

עידית סילמן: מי נמצאת איתנו מהבריאות?

עידית סילמן: דינה.

עידית סילמן: אוקיי ושאלה, מקומות שיש להם היתכנות, מה זה אומר?

עידית סילמן: במה פחות או יותר מדובר מבחינת החברים שיושבים ושומעים אותנו כאן.

עידית סילמן: אנחנו כמובן נרצה שההיתכנות תהיה על הכל, בטח מהבחינה ההומניטרית הכי בסיסית.

אבי אלימלך: עוד פעם, אמרתי, זה לגבי סוגייה של תשתיות.

אבי אלימלך: עכשיו, להקים מרכז רפואי, בסוף אני מניח שזה לא ישובים של מאות תושבים - -

עידית סילמן: ומה לגבי באמת - -

אבי אלימלך: עכשיו, אם אנחנו הולכים למקומות בגוש שילה, אז אפשר להקים את זה בשילה או באלי או בכל מקום אחר שהוא במרחק נסיעה סביר.

אבי אלימלך: אני מבין מעט מאוד ברפואה אבל אני מניח שעל מנת לקבל את הטיפול והמענה אפשר למצוא ישוב מרכזי סמוך שנותן מענה אזורי, כי אני מניח שלא בכל ישוב ולא בכל כפר קיים מרכז בריאות האישה עם יכולת לעשות בדיקות של זקיקים וכל מיני כאלה.

עידית סילמן: נכון.

עידית סילמן: אז הקידום הזה של צו האלוף, אנחנו יודעים שזה גם במשרד המשפטים, שכבר עבר ועכשיו משרד הביטחון גם בתהליך.

עידית סילמן: השאלה, האם יש לכם לוחות זמנים פחות או יותר?

אבי אלימלך: אני לא רוצה להתחייב פה על לוחות זמנים.

אבי אלימלך: לכם אני אומר - -

עידית סילמן: כי אני יודעת שאנחנו, בטח בתור ימינה, מאוד דוחקים.

אבי אלימלך: אנחנו מתעסקים עם זה כמעט כל יום.

עידית סילמן: אני יודעת.

אבי אלימלך: בסוף זה דבר חקיקה, זה משהו שלוקח, יושבים על כל מילה.

אבי אלימלך: אפשר לקבל החלטות מהירות ופחות טובות, או לקבל החלטות שהן ייקחו טיפה יותר זמן אבל ינסו לתת מענה רחב ככל הניתן.

עידית סילמן: אוקיי, כי אנחנו באמת אתה יודע, בסופו של דבר דוחקים ואנחנו יודעים, אבל אני חושבת שזאת אמירה מאוד חשובה והיה צריך לעשות את זה.

עידית סילמן: אני לא יודעת למה זה לא נעשה עד היום, אבל בטח כשאנחנו זה במשמרת שלנו, זו המחויבות שלנו כלפי אותם תושבים.

עידית סילמן: אני רוצה שנייה שנשמע את אוריה לוברבום מההתיישבות הצעירה שנמצא כאן בזום.

עידית סילמן: אוריה?

עידית סילמן: בבקשה.

אוריה לוברבום: מה העניינים?

אוריה לוברבום: שלום לכולם.

אוריה לוברבום: דבר ראשון, כמו שאבי אמר אנחנו באמת בשיח כבר תקופה ארוכה, מה שנקרא על הדברים כמו חשמל, מים, דרכים ומסביב.

אוריה לוברבום: אני רוצה לתת דוגמה אחת שלא קשורה - - - וזה קשור יותר לנשים בהתיישבות הצעירה, בסדר?

אוריה לוברבום: כשאישה כורע ללדת והיא צריכה לנסוע על ציר של חצי קילומטר שמלא בבורות, מלא בדברים ועם הכאבים האלה, אנשים צריכים להבין את הסבל המינימאלי של הדבר הזה.

אוריה לוברבום: או כשתינוק נולד ובעצם צריך לחמם את הבית ואין איך לחמם את הבית בשביל התינוק והיא חושבת אם לחזור הביתה או לא לחזור הביתה, זה המקרים שאנחנו מדברים בהקשר של הוועדה הזאת.

אוריה לוברבום: מעבר לדברים אחרים, מכונות הנשמה שהן חלק מזה גם, אנחנו שוב אומרים תודה לאבי ולקודמו, ולכל מי שפעל כדי לעזור במקרים מסוימים.

אוריה לוברבום: אבל בסופו של דבר מבחן התוצאה זה שאנחנו באמצע מערכה של חורף שאין לנו פתרונות ואין לנו כרגע דברים מעשיים.

אוריה לוברבום: 25 אלף תושבים, 12 אלף ילדים, לא יודעים אם יהיה חשמל היום או לא יהיה חשמל היום, או כמה פעמים הוא יקפוץ.

אוריה לוברבום: ואני אגיד לך גם יותר מזה, בייביסיטר פשוט, אנשים פה אני בטוח שיש להם ילדים, הם לא שוקלים פעמיים אם לנסוע לראות הצגה טובה כי הם לא יודעים אם יהיה חשמל בבית בעוד 5 דקות.

אוריה לוברבום: אני מדבר עכשיו על בריאות הנפש, לא על בריאות הגוף דווקא, של הילדים או של כל המסביב.

אוריה לוברבום: האבסורד הזה חייב להיפסק, כמו שאמרת, האבסורד הזה חייב להיפסק.

אוריה לוברבום: יש פעילות מאוד מאוד ענפה ומאוד מאוד ערה, גם בדחיפה של ניר, גם בדחיפה של איילת, גם בדחיפה מסביב בכלל ועם היענות.

אוריה לוברבום: היענות אמיתית של הומניטריות, של הבנה של שר הביטחון שהמצב הזה הוא אבסורד שהשאירו לו והוא צריך לטפל במצב האבסורדי הזה.

אוריה לוברבום: הדרישה שלנו אבל, כי אבי אמר שבאמת הוא לא יכול להתחייב ללוחות זמנים, אבל זה כל יום, חבר'ה, אנחנו לא בעוד שבוע או עוד שבועיים.

אוריה לוברבום: כל יום יש אנשים שנפגעים במהלך הזה, יום-יום.

אוריה לוברבום: אני אומר, דמיינו עכשיו אישה יולדת, מה שנקרא צירים, והיא צריכה לנסוע על ציר שהוא לא ציר, למה?

אוריה לוברבום: כי לא נותנים לסלול את הדרך הזאת.

אוריה לוברבום: זה לא רק עניין תקציבי, בסדר?

אוריה לוברבום: בואו נגיד שיש - - - שלא מאשרים לתקן את זה, לתקן את הדברים, את המדרכות.

אוריה לוברבום: הסכנה של ילדים כשאין מדרכות ואין כבישים מוסדרים, היא פשוט הזויה.

אוריה לוברבום: מעבר למרכזי בריאות שאתם אומרים, יש ישובים שהם לא במרחק קרוב מספיק בשביל לעשות את זה, ויותר מזה, הישובים האלה קיימים 20 ו-25 שנים, יש מספיק משפחות או יותר מדי משפחות שהם צריכים את המרכז של עצמם.

אוריה לוברבום: זאת אומרת, זה כבר לא 4.5 משפחות, זה 100 משפחות.

אוריה לוברבום: הם צריכים את טיפת החלב של עצמם, את המרכז הרפואי של עצמם.

אוריה לוברבום: כי אי אפשר להכביד כזאת כמות על ישוב צמוד, אין שום סיבה שלישוב עצמו לא יהיה את המרכז שלו.

אוריה לוברבום: זהו, אני חושב שבאמת הזמן הוא פקטור מאוד מאוד חשוב.

אוריה לוברבום: אנחנו לא רוצים כמובן החלטות גרועות והציפייה שלנו היא שתהיה מסה של הסדרה של האבסורד הזה ואנחנו מקווים שזה יקרה בימים הקרובים ולא נצטרך לעבור את המשך המערכה החורפית, לא הסתיימה.

אוריה לוברבום: יש לנו עוד חודשיים של מערכה חורפית שאנחנו לא רוצים להיות שם.

עידית סילמן: נכון.

אוריה לוברבום: זאת אומרת, אני בטוח שאם משרד הבריאות יעשה סקר של כמות ההצטננויות, התקררויות ומסביב, רק בזה אנחנו כבר נראה את הדבר הזה.

אוריה לוברבום: מעבר לעוד פעם, אני חוזר לבריאות הנפש.

אוריה לוברבום: לא שאני מומחה בזה, אבל בעניין של - -

עידית סילמן: לא, יש לזה השלכה מאוד מאוד משמעותית על הילדים, בוודאי, ועל המבוגרים.

אוריה לוברבום: מאוד מאוד, נפשית מאוד.

אוריה לוברבום: תשמעי, גם לימודית, אוקיי?

אוריה לוברבום: כשאין אינטרנט, אין זום, אנשים לא יכולים להתקדם בלימודים, זה גם, זאת צרה נפשית, זה חלק מבריאות הנפש להיות בתוך הקהילה, בתוך הכיתה, בתוך הידע.

אוריה לוברבום: זה אירוע שהוא מתגלגל ומתגלגל והנזק הבריאותי שלו רק גדל מיום ליום.

עידית סילמן: אוקיי, אז תודה אוריה.

עידית סילמן: אני רק אגיד שבאמת כמו שציינת, גם איילת, גם ניר, גם אני וכל הסיעה בכלל נמצאים בקשר מאוד מאוד רציף באמת עם גנץ ובכלל עם כל המשרדים, כדי לנסות לקדם את זה כמה שיותר.

עידית סילמן: ואתה בעצמך יודע כמה זה חשוב לנו ומשמעותי בשבילנו, אנחנו חושבים שזה צריך להיות בסיסי.

עידית סילמן: בהחלט גם כשהייתי בבית חגלה ביום חמישי אחר הצוהריים, ראינו את זה בעיניים.

עידית סילמן: ראינו את ההתמודדויות וגם קיימנו על זה פה דיון ועדות בנושא פוריות, ונמצא גם אחיה לייבו שעוד היה כאן וכתב כתבה בנושא, הוא נמצא גם בזום לדעתי ועוד יצטרף אלינו.

עידית סילמן: אבל נמצא איתנו גם אורן הלמן שהוא סמנכ"ל של חברת חשמל שגם מסייע לנו, צריך לומר, בכל הנושא הזה כדי להסדיר ולדחוף להסדרת החשמל ולראות איך אפשר לעשות את זה בצורה הכי טובה.

עידית סילמן: אז קודם כל נגיד לו תודה.

עידית סילמן: אורן, בבקשה.

אורן הלמן: אני מצטער על התנאים, אבל אני קיבלתי התראה מעכשיו לעכשיו שאת מבקשת שאני אעלה, אז קודם כל זה דיון מאוד מאוד חשוב בעניינו.

אורן הלמן: אנחנו אמרנו את העמדה שלנו כבר הרבה מאוד פעמים בהרבה מאוד הזדמנויות.

אורן הלמן: חשמל הוא מוצר בסיסי, הוא מוצר חיוני.

אורן הלמן: לא ניתן להתקיים בלי חשמל ולא ניתן להתקיים בלי חשמל לא ביישובים ערבים, לא ביישובים חרדים ולא בהתיישבות הצעירה או בכל מקום אחר.

אורן הלמן: כלן לעצרנו הרב החוק כיום, כמו שאמרו פה קודם, אוסר עלינו למעשה לחבר מבנים שאין להם היתר בריאה, כלומר אין להם טופס 4, לחשמל.

אורן הלמן: העמדה של חברת החשמל היא חד משמעית, אנחנו חושבים, מבקשים, דורשים ופועלים כבר הרבה מאוד זמן שייתנו לנו אפשרות לחבר כל בניין בישראל, או כל בניין בעצם באזורים גם שאתם מדברים עליהם, כל בניין בארץ ישראל לחשמל.

אורן הלמן: אנחנו מוכנים לעשות את זה, רוצים לעשות את זה מכל ההיבטים.

אורן הלמן: אני רוצה לציין שמעבר למה שאמרו פה עכשיו, חיבורים שהם לא מוכרים לנו, כלומר חיבורים שהם, אני לא רוצה לומר לא חוקיים, כי אלה לא חיבורים לא חוקיים, כי האנשים האלה מתחברים דרך גופים שמשלמים.

אורן הלמן: זאת אומרת, אף אחד פה לא לא משלם חשמל.

אורן הלמן: החיבורים האלה יוצרים עוד הרבה מאוד בעיות נוספות, כמו שאמרו פה, הפסקות חשמל כתוצאה מעומסים, כי אנחנו לא מכירים ולא חיברנו את החיבורים האלה.

אורן הלמן: יש לנו גם בעיות של קצרים, יש לנו בעיות קשות מאוד של בטיחות כי חיבורים שלא נעשים על ידי עובדי חברת החשמל כמו שצריך, הם חיבורים שיכולים לגרום להתחשמלות, לשריפות וכמובן גם לפגיעה בציוד שלנו.

אורן הלמן: כך שזה גורם גם לנזק כלכלי לחברת החשמל ובדרך הזו גם ללקוחות, כי הכל מועמס בסופו של דבר של התעריף.

אורן הלמן: לפיכך, אנחנו מאוד שמחים על הדיון הזה, מאוד מקווים שייתנו לנו לחבר את כל הבתים שאתם מדברים עליהם לחשמל ומבחינתנו אנחנו נשמח לעשות את העבודה הזאת כמה שיותר מהר.

עידית סילמן: אוריה לוברבום וכל החבר'ה של ההתיישבות הצעירה, אומר את זה כאן סמנכ"ל שירות שיווק ורגולציה של חברת החשמל, אורן הלמן, שגם מלווה אותנו בתוך כל התהליך הזה והוא גם ללא קשר חבר יקר.

עידית סילמן: תודה רבה אורן.

עידית סילמן: אתם יכולים לראות בעצמכם שיש רצון אדיר וענק של המדינה לעשות את הצעדים האלה, רצון אדיר שלנו ואין שום סיבה שזה לא יקרה וכמה שיותר מהר.

עידית סילמן: אנחנו עוברים עכשיו דווקא למקומות הבריאות של מגן דוד אדום, נמצא איתנו רונן בשארי כאן.

עידית סילמן: רציתי לשאול אותך רונן מה באמת שירותי החירום מביאים, גם מגן דוד אדום, גם איחוד הצלה, בכלל גם ביחס לקופות שאתם עובדים איתן שם בהתיישבות הצעירה ובכלל ביהודה ושומרון מבחינתכם והאם יש באמת הבדל, שוני, אגרה שהיא שונה בטיפול במבוטחים וחולים?

רונן בשארי: אז ברשותך יושבת הראש, מד"א בסופו של דבר ביהודה ושומרון נמצא ופרוס בהתאם לבקשת המדינה, לצורך העניין הרגולטור ממשרד הבריאות.

רונן בשארי: אנחנו פרוסים עם אמבולנסים, ניידות טיפול נמרץ, אופנועי תגובה מיידית שאת כבר מכירה מדיונים קודמים ומערך כוננים גדול ורחב שמבוסס על עובדים ומתנדבים של כל הישובים ביהודה ושומרון.

רונן בשארי: כשאני אומר יהודה ושומרון, אני מתייחס כמובן לאזור הזה כשהוא מהשומרון, החל משקד וצפונה, מטה בנימין, גב ההר, אריאל, מעלה אדומים, גבעת זאב, ביתר עילית, גוש עציון, אפרת, קריית ארבע, חברון, דרום הר חברון ולפי מיטב ידיעתי ההתיישבות הצעירה היא בעצם בבסיסה על בסיס המועצות הגדולות והישובים הקטנים.

רונן בשארי: אנחנו פרוסים למעלה מ-110 רכבי הצלה גם של אמבולנסים וגם של ניידות טיפול נמרץ, וכמו שאמרתי כולל אמבולנסים בישובים והם נותנים את המענה לכל יהודה ושומרון, כמובן לעוטף עזה ולגבול הצפון, וגם לחבל אילות וניצנה שהם פשוט לא בדיון אז לכן לא הזכרתי אותם.

רונן בשארי: עכשיו, הפעילות של מד"א ממומנת כל שנה, היא לא בבסיס התקציב וכל שנה אנחנו במשא ומתן עם משרד הבריאות לגבי התקציב לשנה החדשה.

רונן בשארי: אני כבר יכול להגיד לך שבעצם - -

עידית סילמן: למה, במקומות אחרים היא כן בתקציב?

עידית סילמן: כאילו איך, מה ההבדל בין יהודה ושומרון לשאר חלקי מדינת ישראל?

רונן בשארי: למעשה הפריסה של מגן דוד אדום ביהודה ושומרון היא על בסיס החלטות ממשלה, עוד מימי שנות ה-2000 ואחורה, ושנות האינתיפאדה.

רונן בשארי: ככל שהיה מצב ביטחוני יותר חמור, אז היקף הפעלת השירותים שלנו היה בהתאם וכיוצא בזה.

רונן בשארי: כמובן שאנחנו מתאימים מעת לעת מבדיקות, בסופו של דבר ההתיישבות גדלה, מספר המקרים גדל, נפח התנועה על הכבישים גדל.

עידית סילמן: והתקציב שלכם באמת גדל בהתאמה, או שאתה יכול להגיד לי שלא כל כך?

רונן בשארי: לא, אני כבר אומר לך שהתקציב הוא בחסר מלכתחילה.

רונן בשארי: ב-2016 הוקמה ועדה על ידי משרד הבריאות לבחינת כל הנושאים האלה.

רונן בשארי: הסיכום של אותה ועדה שהייתה מורכבת גם מנציגי צהל, כי בסופו של דבר יהודה ושומרון הם תחת פיקוד מרכז.

רונן בשארי: אז היו שותפים מר"פ פיקוד מרכז שמרבית השטח הוא שלו תחת שליטתו הרפואית וכיוצא בזה.

עידית סילמן: והיום, סתם שאלה, כשאתם עושים פינויים באזורים האלה, האם הם באמת עולים גם למבוטח יקר יותר?

רונן בשארי: לא, לא, זה בדיוק כמו תושב מדינת ישראל, זה דרך הקופה.

רונן בשארי: ככל שהקופה לא משתתפת, אז החלק היחסי.

רונן בשארי: אבל כמו שאת מכירה ויודעת הקופות משלמות על הכל, לכן לא הצלחתי להבין גם את ההערה למה יולדת צריכה לנסוע ברכב פרטי כשיש לה שירות אמבולנסים בגוש ההתיישבות שהיא נמצאת.

רונן בשארי: בעצם יש קרן יולדות וגם זה מכוסה.

עידית סילמן: אז יישר כוח ובאמת יישר כוח שאתם נמצאים שם ומכסים את האזור הזה.

עידית סילמן: אנחנו נבדוק בבקשה את הדברים אל מול משרד הבריאות, למה זה ככה ולמה זה בתוך החלטת ממשלה שכל פעם צריכה לחדש את עצמה ולמה זה מוחרג בצורה כזאת.

רונן בשארי: לא, לא החלטת הממשלה.

רונן בשארי: התקציב הוא לא בבסיס התקציב.

עידית סילמן: כן, הוא לא בבסיס התקציב.

עידית סילמן: זאת אומרת - -

רונן בשארי: בהתאם ליכולת של משרד הבריאות זה ממומן.

עידית סילמן: כן.

עידית סילמן: ואתה אומר שזה בחסר תמידי והאוכלוסייה רק הולכת וגדלה שם.

רונן בשארי: הוא בחסר לעומת התפעול בפועל כמובן, מבחינת תקציב.

עידית סילמן: כן, בסדר גמור.

רונן בשארי: לשירות שקיים היום, לא לתוספות בכלל.

רונן בשארי: אני לא מדבר על התוספות, אלא על השירות שקיים היום.

עידית סילמן: בסדר גמור, תודה רבה.

עידית סילמן: תודה רבה.

עידית סילמן: נמצא איתנו כאן חברת הכנסת יום טוב כלפון, גם מסיעת ימינה, בבקשה יום טוב.

יום טוב חי כלפון: תודה גברתי יושבת הראש.

יום טוב חי כלפון: אני ממש רוצה לברך אותך על הדיון החשוב הזה ובאמת כל דיון שעוסק בענייני התיישבות והתיישבות צעירה בפרט, אנחנו מקפידים להגיע ולנסות לראות כיצד אנחנו כחברי כנסת וכחברי קואליציה יכולים לעזור לחברים בהתיישבות הצעירה מול המציאות העגומה, צריך להגיד את האמת.

יום טוב חי כלפון: אנחנו קוראים לזה התיישבות צעירה, חלק מהיישובים הם על הקרקע מעל 20 שנה.

עידית סילמן: נכון.

יום טוב חי כלפון: פשוט לא קיבלו עדיין הכרה רשמית של מדינת ישראל, למרות שהם 20 שנה על הקרקע וזה כבר מצב לא תקין שלצערנו נמשך ועבר ממשלות על גבי ממשלות ועדיין, אני מקווה, אולי שכן תבוא בשורה בתקופה הקרובה, לפחות בעניין החשמל ועניינים אחרים, ופה אנחנו גם עוסקים בעניין שהוא באמת דיני נפשות.

יום טוב חי כלפון: הבריאות, מערכת הבריאות וברשותך, גברתי יושבת הראש אני אדבר על היבט ספציפי של ההתיישבות הצעירה, שזה חוות הבודדים, החוות החקלאיות.

יום טוב חי כלפון: אני לא יודע אם זה עלה כבר בדיון, אבל מדובר בעצם, כי יש את ההתיישבות הצעירה שהרבה פעמים שכונה של יישוב קיים או התארגנות של כמה עשרות משפחות.

יום טוב חי כלפון: אבל חוץ מזה יש את החוות החקלאיות שלפעמים זה רק משפחה אחת או כמה אנשים בודדים.

משה אבוטבול: יש גם בבני קדם נדמה לי.

יום טוב חי כלפון: יש, יש בגוש עציון - -

משה אבוטבול: אבל לך אני אומר יום טוב, אתה יכול לצאת מלך, אתה נמצא בקואליציה ואתה יכול לשנות את הכל בהתיישבות - -

יום טוב חי כלפון: מלך ומלכה.

משה אבוטבול: גם בחשמל - -

עידית סילמן: אבל קודם כל זה מה שאנחנו באמת עושים.

יום טוב חי כלפון: זה מה שאנחנו עושים חבר הכנסת אבוטבול.

עידית סילמן: אנחנו נלחמים על זה.

יום טוב חי כלפון: זה בדיוק, אנחנו נלחמים על זה בכל פורום.

עידית סילמן: אני יכולה להגיד לכם שאני באופן אישי ישבתי גם עם גנץ כמה פעמים באמת בשבועות האחרונים ואני נפגשת איתו כל הזמן וזה כל הזמן נמצא על סדר היום שלו ושל הצוות שלו וזה מתקדם, זה מתקדם.

משה אבוטבול: אתם יכולים לעשות בדיוק כמו שהוא התאמץ ונלחם על אותם פנסיות, אתם נלחמים על דברים בסיסיים - -

יום טוב חי כלפון: חבר הכנסת אבוטבול, בעניין הזה זה כמו קרחון, זה כמו קרחון.

יום טוב חי כלפון: אתה רואה רק את קצה הקרחון, שזה המאמצים שאנחנו עושים פה בפרסיה, אבל מתחת לפני המים, אתה יודע כמו הקרחון שאתה רואה רק את הקצה, מתחת המאמצים הם עמוקים ותאמין לי שאנחנו פועלים בעניין ויש כבר התקדמות, חייבים להגיד.

יום טוב חי כלפון: שבוע שעבר היה דיון במשרד הביטחון בעניין חיבור החשמל בהתיישבות צעירה, למעלה מ-30 יישובים ואנחנו ממשיכים לעבוד.

יום טוב חי כלפון: אני רק רוצה לחזור לנקודה החשובה של החוות החקלאיות.

יום טוב חי כלפון: קודם כל החוות החקלאיות מבחינת הציונות, זה דבר שהוא חשוב מאוד כי זה בעצם נוכחות בשטח.

יום טוב חי כלפון: אנחנו יודעים שאיפה שיש נוכחות יהודית, איפה שיש התיישבות, יש ביטחון.

יום טוב חי כלפון: זאת עובדה, מאז תחילת הציונות, איפה עבר הגבול?

יום טוב חי כלפון: איפה יש ביטחון?

יום טוב חי כלפון: איפה יש בנייה?

יום טוב חי כלפון: איפה שיש נוכחות.

יום טוב חי כלפון: לכן החוות האלו מאוד מאוד חשובות לנו מבחינה ביטחונית ביהודה ושומרון ולכן צריך ממש לתת להם את כל התשתיות הנחוצות ובוודאי בעניין הבריאות.

יום טוב חי כלפון: ראיתי פה מקודם נציג מד"א, כי שוב, הם בסכנה.

יום טוב חי כלפון: הם לבד, זה לא כמו להיות עם יישוב עם עשרות משפחות ולכן צריך שאנחנו, המדינה, אנחנו צריכים לפעול כדי שהם יקבלו את התשתיות המתאימות כי הם עושים מעשה ציוני במעלה הראשונה.

יום טוב חי כלפון: לכן הדיון הזה מאוד חשוב, אני שוב מברך אותך ידידתי חבר הכנסת סילמן.

משה אבוטבול: אני מתנצל אם הפרעתי, אני לא שמתי לב שמישהו מצלם, אבל אפשר תמיד לעשות עריכה, זה בסדר.

יום טוב חי כלפון: הכל טוב, הכל טוב, אתה יוצא טוב גם בצילומים.

עידית סילמן: אתה יוצא טוב, ידאגו לך.

משה אבוטבול: לפחות שידעו שיש עוד צד עידית.

משה אבוטבול: יום יבוא תחזרו לזרועות שלהם ותשמחו שמחכים לכם שם.

עידית סילמן: לך אל תדאג, אנחנו תמיד דואגים.

עידית סילמן: טוב, אז נמצא איתנו דוידי בן ציון, הוא נמצא איתנו בזום?

עידית סילמן: דוידי בן ציון איתנו בזום, סגן ראש המעוצה האזורית שומרון, שאנחנו נמצאים איתו בקשר רציף גם, הוא עוזר לנו ואנחנו לו ואנחנו צריכים לעזור יותר.

עידית סילמן: לא נמצא?

עידית סילמן: אוקיי, אז עוד רגע.

עידית סילמן: אז אני רוצה כן לקבל מאורי ברנפלד, אורי?

עידית סילמן: אורי נמצא איתנו, הוא בנהיגה עם החגורה.

עידית סילמן: אם אפשר לפתוח.

עידית סילמן: בבקשה.

אורי ברנפלד: תודה רבה, נעצרתי לכבוד העניין.

אורי ברנפלד: קודם כל תודה רבה על הדיון, אני רציתי לתאר שני אבסורדים שככה אנחנו רואים בענייני מד"א.

אורי ברנפלד: אני זוכה לגור בעשהאל בדרום הר חברון, מנהל מחלקת רפואה של כל ההר גר אצלנו, הוא הבן אדם שיושב על ניידת טיפול הנמרץ והוא קופץ בכל אירוע להציל יהודים ובעיקר פלסטינאים ובדואים שנזקקים לטיפול.

אורי ברנפלד: הבן אדם לא יכול להביא את ניידת הטיפול הנמרץ שלו ליישוב בלילה, להיות איתה בכוננות, בגלל שאי אפשר להקים סככה לניידת טיפול הנמרץ עם שקל הטענה, סככה מוגנת, סככה מיועדת לדבר הזה, בגלל שאי אפשר לחבר, אי אפשר לבנות, אי אפשר לקבל היתר בנייה לדבר הזה.

אורי ברנפלד: ממילא כל הר חברון ניזוק רפואית בדבר הזה, משהו מאוד מאוד בסיסי, מאוד הומניטרי.

אורי ברנפלד: יהודים וערבים, כמו שאני אומר, והדבר הזה פשוט לא יכול להתקיים.

אורי ברנפלד: כבר שנים שאנחנו צועקים על העניין הזה.

עידית סילמן: בעצם אורי מה שאנחנו אומרים שהאזורים האלה הם בכבישים פחות טובים, תאורה פחות טובה, החשמל שלא תמיד מגיע, סיכון בטחוני רב יותר כי אנחנו יודעים.

עידית סילמן: אז לאור כל הגורמים האלה, הפוך, לא הייתה צריכה להיות איזו ניידת אחת מסכנה, היו צריכים להיות שירותי חירום רפואיים לפחות, הרבה יותר בהימצאות גבוהה.

עידית סילמן: ואומר כאן באמת נציג מד"א, אנחנו תמיד משולמים בחסר וזה לא בבסיס התקציב.

עידית סילמן: אז השאלה באמת היא למה?

אורי ברנפלד: לגמרי.

אורי ברנפלד: ואני אומר גם בנקודת הקצה בסוף אי אפשר לתת את המענה הרפואי שרוצים לתת, כי אם הנציג ישן בלילה בבית והניידת טיפול הנמרץ צריכה להיות במרחק של 5 דקות בסככת הטעינה ביישוב אחר בכלל, אז זה דבר לא רציני.

אורי ברנפלד: נקודה שנייה שהזכרתם פה לגמרי סיפור החשמל וחרדות ודברים כאלה.

אורי ברנפלד: אני מכיר סיפור על ילדה בת 11 שהלכה ביישוב ולפתע כל היישוב, כל החשמל שלו קופץ.

אורי ברנפלד: אני הייתי בחוץ, אני יודע מה קורה כשכל החשמל - -

עידית סילמן: חושך גמור.

אורי ברנפלד: חושך גמור באמצע המדבר, דמיינו לעצמכם את הדבר הזה.

אורי ברנפלד: אין אורות, הילדה נעמדה, אני אומר לך מרחק ארבעה בתים ליד הבית שלנו, נצמדה לאיזה קראוון, נעמדה לידו, חיכתה שהאור יידלק.

אורי ברנפלד: מהקרוואן היה תדיאור דלוק מהתריסים והיא פשוט עמדה שם, אף אחד לא עמד בחוץ, לא זזה וחיכתה שהאור יידלק.

אורי ברנפלד: ככה ילדים, ילדים במקלחות פתאום נכבה להם האור והילדים פשוט קופאים במקום.

עידית סילמן: אני רוצה לחזק את דבריך.

עידית סילמן: אני הייתי בבית חגלה, היינו שם בבקעה בשעת אחר הצוהריים, התחיל להחשיך באמת, ביום חמישי האחרון.

עידית סילמן: אם לרגע אחד, זאת אומרת וזה באמת מקום מנותק מהאזור שלו, ואם לרגע אחד היו מכבים את כל האור והם אומרים לנו, שמדי פעם אין מה לעשות יש קריסה.

עידית סילמן: אני כבר לא מדברת על עצם העובדה שמזגנים אם מפעילים ביחד וכל הדברים, ויש להם שעות הפעלה של תנורים בימי שישי, החמין, כדי שהחשמל לא יקפוץ.

עידית סילמן: אבל אני רק חושבת לדמיין לעצמי, והם אומרים שיש נקודות כאלה, זה חושך גמור, זה פחד נוראי.

עידית סילמן: אני חושבת שההשלכה על המציאות הנפשית של הילדים, של הנוער, של האימהות והאבות בישובים האלה, בגלל חשמל שהוא דבר בסיסי היום במדינת ישראל של שנת 2022, היא נוראית.

עידית סילמן: זה משהו שבסוף דורש מאתנו עוד טיפולים שאין אותם גם באזורים האלה, ועוד הגעה לפסיכותרפיסטים או בכלל לשירותי רפואה שגם ככה לוקים בחסר.

עידית סילמן: וכאן זאת אומרת נפגעים פעמיים, יש כפל פציעה כמו שאומרים, כי גם פעם אחת ההיבט הנפשי והפיזי וגם בפעם השנייה כשאין לך את השירות המתאים לטפל בו בתנאים האלה.

אורי ברנפלד: חשוב להדגיש עוד דבר אחד.

אורי ברנפלד: יש לנו אנשי מקצוע ואנשי מקצוע טובים בהתיישבות הצעירה.

אורי ברנפלד: יש לנו את כל הרפואה המשלימה למינה, אנשים שיכולים לתת מענה.

אורי ברנפלד: אבל הם לא יכולים לפתוח קליניקה, הם לא יכולים לפתוח משרד, כי אין להם את התנאים כדי לפתוח ולטפל באנשים.

עידית סילמן: צודק.

עידית סילמן: אנחנו כל פעם בשוק, כל פעם מחדש, אבל אנחנו מודעים למצב.

עידית סילמן: באמת אבי אלימלך, אם אתה נמצא איתנו פה בזום, עוזר שר הביטחון להתיישבות ממשרד הביטחון.

עידית סילמן: אז בסוף כאילו אתה יודע, יש השלכות נפשיות מאוד מאוד חמורות.

עידית סילמן: אבי איתנו?

עידית סילמן: אוקיי, אז יש לנו את הנציגה של משרד הבריאות, דינה צ'רנו שנמצאת איתנו, מנהלת תחום בכירה במשרד הבריאות.

עידית סילמן: כן דינה, זה כבר דיון נוסף שאנחנו עורכים, דיון קודם עשינו גם בנושא פוריות ובאמת הנוכחות של קופות החולים.

עידית סילמן: מד"א מציינים כאן בסיס תקציב שזה לא נכנס באופן קבוע.

עידית סילמן: בואי נשאל למה דווקא באזורים כאלה שהם הכי צריכים אותנו, אנחנו לא נמצאים בהם?

דינה צ'רנו: תודה רבה.

דינה צ'רנו: שוב שלום והינה אנחנו נפגשות בהחלט.

דינה צ'רנו: קודם כל לנושא ההתיישבות הצעירה ושירותי הבריאות.

דינה צ'רנו: שירותי הבריאות כמובן ניתנים בכל הארץ, בכל מקום, על פי חוק ביטוח בריאות ממלכתי.

דינה צ'רנו: אנחנו לא רואים שום הבדל בין השירותים שצריכים להינתן שם לבין שירותים שצריכים להינתן במקומות אחרים בארץ, זה ברור ומובן מאליו.

דינה צ'רנו: נושא הפריון, גם פנה אלינו אחיה והיה אתנו בקשר על זה, הוא באמת עוקב יפה מאוד אחר הנושא הזה.

דינה צ'רנו: בדקנו מול כל הקופות, כל הקופות העבירו את השירותים שהן מספקות.

דינה צ'רנו: יש תוכניות גם להרחיב את השירותים שהן מתכננות לספק, במיוחד בקופת חולים כללית.

דינה צ'רנו: קופות חולים נוספות גם ציינו שהן מעוניינות ורוצות להעסיק מטפלים ומטפלות נוספים בתחומים האלו, ככל והם יהיו מעוניינים להיות מעוקים על ידם.

דינה צ'רנו: והם רואים כמובן את החשיבות הגדולה שבאספקת השירות האלו.

דינה צ'רנו: אני מודה שיתר הנושאים שעלו כאן היום, אני פחות בקיאה בהם ואנחנו גם לא בדיוק, כיוון שלא הועבר בדיוק המידע על הנושאים המדויקים שיעברו ולכן אני לא יודעת לענות.

דינה צ'רנו: אבל כמובן כל הנושאים שעלו פה, אני אעביר לבירור.

עידית סילמן: אוקיי, אז אנחנו נשמח.

עידית סילמן: הנושא המרכזי זה באמת בסוף שירותי רפואה שגם אין באזורים האלה והאם יש לנו לאן להפנות אותם, ובעיקר אנחנו יכולים לראות שיש השלכות נפשיות מאוד משמעותיות.

עידית סילמן: אנחנו צריכים לזכור שזה גם אנשים שנוסעים בדרכים פחות בטיחותיות לבית שלהם, שגם שם מה שאנחנו לא מדווחים הרבה פעמים בתקשורת בצורה מהדהדת כלפי חוץ, את השלכות האבנים החוזרות ונשנות בדרכים האלה.

עידית סילמן: בסוף המתח הנפשי הוא מאוד מאוד גדול, ההשלכות הנפשיות הן מאוד חשובות.

עידית סילמן: אני יכולה להגיד שדווקא את התחום של בריאות הנפש, יחד עם הקואליציה, לטראומה, את כל מרכזי החוסן אני תקצבתי השנה ביהודה ושומרון, את כל מרכזי החוסן בפן של העוזרות הקהילתיות שם.

עידית סילמן: נתנו לזה תקצוב גדול, אני חושבת, יעקב נכון?

עידית סילמן: מעל מיליון שקלים שם באזור הזה, ותקצבנו את זה בצורה מאוד משמעותית כי זה היה לי מאוד חשוב כדי לפתוח שם תוכניות.

עידית סילמן: אני חושבת שבסוף זה צריך להיות אינטרס גם של משרד הבריאות, לקחת את כל מרכזי החוסן האלה שיודעים לתת גם איזשהו מענה ולאפשר מענה שהוא רחב יותר.

עידית סילמן: גם מניעתי, גם טיפולי, גם למצבי משבר שמתמודדים איתם וסיירנו שם גם באזור אלון מורה וגם ברמות גלעד ובסוף אנחנו רואים את המציאות הקשה הזאת כשמתקשרים אלינו מרמות גלעד ואומרים 'אין לנו עכשיו חשמל', קור איימים והכל קורס, ולפני שבת ובסוף צריך לזכור שזאת מציאות לא פשוטה.

עידית סילמן: מרכזי החוסן פועלים שם ועושים גם קבוצות לילדים, לנסיעה בטוחה בדרכים לקבוצות של נשים, של מה קורה כשנזרקות אבנים, אבל הדבר הזה לא יכול להיות תלוי בנו, בתקציבים הקואליציוניים של חברי הכנסת.

עידית סילמן: אני באמת ראיתי את זה לנכון והכנסנו לזה תקציב השנה, אבל אני יכולה לומר שאני דואגת קדימה לעתיד.

עידית סילמן: זה משהו שאתם חייבים בתור משרד להיות על זה, בעיקר כשאין שירותי בריאות ואת יודעת שקשה לעשות איגום משאבים, אז בטח את כל התמיכה הנפשית הזו שצריך לתת אותה למשפחות, לאוכלוסייה.

דינה צ'רנו: אין ספק, אין ספק שזה נושא חשוב מאוד.

דינה צ'רנו: אני חייבת גם לציין פה - -

עידית סילמן: הצורך הנפשי החשוב ביותר זה חיבור לחשמל, אז אם משרד הבריאות גם יבוא ויגיד שבתור משרדים אנחנו רואים חשיבות מאוד מאוד גדולה אז זה יהיה נהדר, כי כך נפתור הרבה.

דינה צ'רנו: הלוואי וזה היה בתחום האחריות שלנו, אבל זה לצערי לא משהו שאני אוכל לסייע.

עידית סילמן: זה גם, כי משרד יכול לבוא ולהגיד שזה אינטרס וצורך, זאת בריאות וזה צורך קיומי.

עידית סילמן: אני חושבת שהיה צריך מזמן לצאת באיזושהי דרישה, גם של משרד הבריאות, על המקומות האלה.

עידית סילמן: בסוף לכולנו זה עולה המון כסף ופגיעה נפשית מאוד חמורה, בטח שזה גם לא הומני.

דינה צ'רנו: אני מבינה את מה שאת אומרת, אני רק רוצה לציין לגבי העניין הזה של בריאות הנפש, אנחנו כרגע עובדים על מבחן תמיכה בנושא בריאות הנפש שמאגד בתוכו כמה וכמה מענים.

דינה צ'רנו: ואני מאוד מקווה ומאמינה שכלל תושבי המדינה וכמובן גם תושבי ההתיישבות הצעירה יוכלו למצוא מענה בהרחבת השירותים שיהיו באמצעות המבחנים האלה.

עידית סילמן: אוקיי.

עידית סילמן: אני רק אומרת שמבחני התמיכה האלה צריכים להיות בסוף גם למרכזי החוסן.

עידית סילמן: אי אפשר להסתמך על התקצוב שלנו ובאמת חושך וקור לילדים בהתיישבות הצעירה או בכלל, זה לא עניין של ימים או שמאל גם, אני חייבת לשים את זה על השולחן.

עידית סילמן: זה משהו בסיסי וזה מחדל.

עידית סילמן: זה משהו בסיסי שצריך להיות היום, אני לא מבינה איך עד היום זה לא נמצא ואני גם לא מבינה איך מקשרים את זה כל הזמן כאילו לימין, כאילו זאת משימה רק של הימין.

עידית סילמן: לא, זאת המשימה של מדינת ישראל ושל המשרדים פה לבוא ולדאוג לזה.

עידית סילמן: דויד בן ציון, סגן ראש מועצה אזורית שומרון, בבקשה, נמצא איתנו בזום.

דויד בן ציון: קודם כל אני רוצה באמת לומר תודה רבה עידית על הדיון הזה.

דויד בן ציון: דיון מאוד משמעותי, דיון חשוב.

דויד בן ציון: אין ספק שאחד הדברים הקשים זה לקבל את ההודעות של יום שישי.

דויד בן ציון: אני יכול לתת דוגמה רק באמת מיום שישי האחרון שבו קיבלנו שעות ארוכות, קיבלנו את השבת ללא חשמל וללא מים.

עידית סילמן: איפה?

עידית סילמן: אצלכם באלון מורה?

דויד בן ציון: לא רק בחוות גלעד אלא גם ביישוב הר ברכה.

דויד בן ציון: אני יכול באמת לשלוח תמונה של מכלית מים.

דויד בן ציון: נכון, זה נשמע לא כל כך הגיוני, אני אקרא לכם ממטה החירום של המועצה, מיום שישי האחרון, דיווח בשעה 14:59.

דויד בן ציון: "צוהריים טובים.

דויד בן ציון: עקב נפילת רשת החשמל קיימת בעיית אספקת מים, ניצן, חוות גלעד - - -.

דויד בן ציון: צוותים של מקורות במקור מנסים לטפל בתקלה, עדכונים בהמשך".

דויד בן ציון: רק לקחת בחשבון שהמשמעות היא שעתיים וחצי לפני שבת, גם באיתמר, גם בהר ברכה, גם בחוות גלעד, ללא מים וללא חשמל.

דויד בן ציון: מכלית מים, תגידו לי אם ב-2022 אני אשלח, אני לא יודע עידית אם אתם יכולים לשתף תמונה.

עידית סילמן: כן, כן, אתה יכול לשלוח לנו, ננסה.

דויד בן ציון: שלחתי לך עכשיו תמונה, גם לך וגם ליעקב, של מכלית מים מיום שישי האחרון שממלאת מים.

דויד בן ציון: אני חושב שזה דבר שהוא לא הגיוני - -

עידית סילמן: כן, אנחנו רואים את זה פה.

עידית סילמן: אני חייבת לומר דוידי שזה באמת הזוי, כן.

דויד בן ציון: זה הזוי.

דויד בן ציון: אני חושב שמאז 48' או 67', ששת הימים, מכליות מים לא אמורות להגיע לישובים במדינת ישראל וזה בסוף אירוע של חשמל.

דויד בן ציון: אני שומע את דינה, אני חושב שדינה צודקת שבאמת לצערנו זה לא בתחום האחריות של משרד הבריאות.

דויד בן ציון: אבל באמת הקריאה צריכה להיות כלפי נציג המנהל האזרחי שנמצאים פה.

דויד בן ציון: אני רואה פה את אדם שנמצא - -

עידית סילמן: כן, כבר נעבור לאדם.

דויד בן ציון: אני רואה את התמונה שלו, אני מניח שהוא נמצא שם מאחורה.

דויד בן ציון: אז בסוף הקריאה צריכה להיות כלפי ידידינו במנהל האזרחי, לאדם ולמתפ"ש - - -.

דויד בן ציון: הנושא של חיבור ההתיישבות הצעירה לחשמל, הוא הומניטרי, הוא עניין של חיים, הוא עניין גם של בריאות נפשית וגם של בריאות פיזית.

עידית סילמן: נכון.

דויד בן ציון: תחשבו על ילדה שצריכה אינהלציה ולא מקבלת אותה בגלל שאין חשמל בבית במשך שעות ארוכות.

דויד בן ציון: עניין של קור שמייצר מחלות וכן הלאה והדבר הזה הוא בנפשנו.

דויד בן ציון: בלי מירכאות, בלי סיסמאות, זה בנפשנו ממש.

דויד בן ציון: זה עניין של פיקוח נפש, זה דבר שמזמן היה צריך להיגמר.

דויד בן ציון: זה לא אירוע, כמו שאמרת, לא של ימין ולא של שמאל, זה עניין של בני אדם.

דויד בן ציון: אין לי ספק שאם המצב הזה היה קורה ברהט, בכסיפה, אם זה היה ישוב דרוזי או כפר בדואי זה היה נסגר.

דויד בן ציון: אבל בגלל שזה מתנחלים, בגלל שזאת התיישבות צעירה, בגלל שצריך כל מיני יועמ"שים שיאשרו דברים בסיסים ואלמנטריים, אז אנחנו כבר שנים - -

עידית סילמן: זה נתקע.

דויד בן ציון: באמת הגיע הזמן לעצור את זה ואני מקווה שעכשיו נצא מכאן עם בשורה.

עידית סילמן: כן, באמת לא ברור מה ההבדל בין חוק החשמל להתיישבות הצעירה, ואני חייבת לומר שמדינת ישראל צריכה להגיד תודה וגם סליחה לילדי ותושבי ההתיישבות הצעירה שיש להם חושך וקור בלילות.

עידית סילמן: צו האלוף מבחינתנו חייב לפתור את זה, או שאנחנו נגיש חקיקה שלנו לעניין הזה, אם צו האילוף לא ייתן מענה, כי זה לא ימין או שמאל, זה מענה בסיסי אנושי.

עידית סילמן: לא יכול להיות שיהיו מכליות של מים וזה התמונות שאנחנו נראה.

עידית סילמן: תודה רבה דוידי בן ציון.

עידית סילמן: אדם אבידן, סגן אלוף, איתנו?

אדם אבידן: כן, אני איתכם.

עידית סילמן: אז אדם, מה ההבדל באמת בין אותו חשמל בדרום לבין חשמל בהתיישבות הצעירה ולמה אנחנו צריכים לראות תמונות כאלה של מכליות מים שעתיים לפני שבת, או בכלל?

אדם אבידן: קודם כל אני שמח שהתייחס קודם עוזר שר הביטחון להתיישבות אבי, הוא דיבר על סוגיית החשמל והמים ועל אותה עבודה שמקדם השר לביטחון.

עידית סילמן: נכון.

אדם אבידן: על זה אין לי מה להוסיף, אבל לגופו של עניין ולנושא הוועדה, לסוגיות הבריאות והרפואה אני לא יודע להתייחס כי זה משהו שאנחנו לא עוסקים בו, אבל כן לסוגייה התכנונית והסטטוטורית שעליה אנחנו כן אמונים.

אדם אבידן: החוק הבסיסי אומר שלא ניתן לחבר תשתיות או לתת היתרים, או להקים מבנים במקומות שאינם מוסדרים מבחינה סטטוטורית ותכנונית.

אדם אבידן: זה משהו שאין פה איזשהו תחום אפור ומאחר ואותם מאחזים או נקודות התיישבות לא מוסדרות תכנונית וסטטוטורית, ואין בהם תב"ע בתוקף שמכוחה ניתן להנפיק היתרים, בין אם זה לחיבור תשתיות או להקים מבנים.

אדם אבידן: לצערנו לא ניתן לעשות את זה.

אדם אבידן: ככל שישנם מאחזים שמוסדרים או שהם בתהליכי הסדרה, שזה משהו שהוא קורה, אז כן שם מחוברות תשתיות בסופו של דבר ולכן התייחס קודם סגן ראש המועצה, זה לצערי משהו שלא מדובר בהחלטה של המנהל האזרחי, מחר בבוקר להחליט על דעת עצמו שהוא מחבר את אותם ישובים לתשתיות.

אדם אבידן: אנחנו כפופים לחוק ולהחלטות של הדרג המדיני.

אדם אבידן: ככל שזה יתאפשר מבחינה חוקית, משפטית ותכנונית, לא תהיה שום מניעה.

אדם אבידן: אבל כל עוד אותו יישוב או נקודת התיישבות לא מוסדרים תכנונית, משפטית וסטטוטורית, לנו לצערי אין כל דרך לקדם שם או חיבור תשתיות או הקמת מבנים כאלה ואחרים.

עידית סילמן: אוקיי, אז בהחלט כמו שציינת, הכל ניתן לשנות בחקיקה וטוב לדעת את זה גם, כי אם באמת יש דברים שלא התקדמו בצורה כזאת או אחרת, אולי באמת נשנה אותם בצורה אחרת.

עידית סילמן: לא יכול להיות שבאמת אנחנו במציאות כזאת כל כך הרבה זמן.

עידית סילמן: תודה רבה, אנחנו כמובן נמצאים על זה ואני חייבת לומר גם תודה פה לשר הביטחון, כי אנחנו נמצאים מולו ומול צוותו, ובאמת משגעים אותם, יש לומר, בנושא הזה.

עידית סילמן: תודה על זה.

עידית סילמן: אני רוצה רגע לראות מי בזום, כי נראה שנמצא איתנו גם אחיה לייבו שהיה גם בדיון קודם.

עידית סילמן: אחיה בשתי דקות שלך, ואם אפשר דקה לפתוח גם לדוידי בן ציון, לפני אחיה רגע, כי הוא לא סיים.

דויד בן ציון: שלום.

דויד בן ציון: רציתי רק לומר קודם כל, עכשיו אני רואה את הפרצוף של אדם אז רציתי רק לומר תודה.

עידית סילמן: תכירו.

דויד בן ציון: בטח, מכיר אותו, אדם הוא ראש תחום התשתית ואנחנו עובדים אותם בצורה מצוינת, גם במועצה אזורית שומרון וגם בכלל.

דויד בן ציון: וכמובן כל מה שאדם יכול לעשות עבורנו בוודאי שהוא עושה ומעבר, ועל כך תודתנו.

דויד בן ציון: שנית, רציתי לומר שפתרונות זמניים אפשר, אם אנחנו חוזרים בכל זאת לאירוע של הבריאות, יכול להיות שאפשר למצוא פתרונות זמניים כאלה ואחרים שגם אם הם לא פתרונות קבע, אפשר לייצר תשתיות חלופיות על מנת שגם המצב הקיים, שוב אני אומר עד ההסדרה, ואני לחלוטין מבין מה שאדם אומר שזאת החלטה של דרג מדיני בהקשר של פתרונות קבע.

דויד בן ציון: יכול להיות שעד למציאת פתרונות הקבע הללו, בהנחיית הדרג המדיני, יהיה אפשר לייצר פתרונות חלופיים זמניים כמו גנרטור.

דויד בן ציון: בגדול, כמו שגנרטור נותן מענה למקרי חירום, אז לייצר פתרונות זמניים נוספים.

דויד בן ציון: וצריך לעשות על זה איזושהי עבודה.

עידית סילמן: תודה.

עידית סילמן: אנחנו נייצר אחת כזאת ונזמין גם נציגים של משרד הבריאות.

עידית סילמן: אנחנו כמובן ניסינו לעזור בתוך מרכזי החוסן, כמה שאנחנו יכולים, לתוך הדברים האלה.

עידית סילמן: אבל זה לא מספק, צריך עוד.

עידית סילמן: תודה רבה.

עידית סילמן: אנחנו כן נעבור רגע לאחיה לייבו.

עידית סילמן: כן אחיה, מה העניינים?

אחיה לייבו: שומעים אותי?

עידית סילמן: כן.

אחיה לייבו: אוקיי, אז קודם כל תודה עידית באמת עוד פעם על הישיבה ועל האירוח.

אחיה לייבו: באמת לפני חודש כנסת את הוועדה בנושא החשוב בעקבות הכתבה שכתבתי.

אחיה לייבו: באמת לצערי, מאוד לצערי, לא התקדם, אולי אפילו קצת הלך אחורה הנושא הזה.

אחיה לייבו: ניסיתי ככה לבדוק, עבר יותר מחודש ואת אמרת בסוף הוועדה, הנחית את משרד הבריאות לעשות מספר דברים וגם דובר על קופות החולים.

אחיה לייבו: הגשתי גם בקשה לתגובה ממשרד הבריאות.

אחיה לייבו: אני שמח לשמוע את מה שדינה אומרת, באמת אני מברך על כל התקדמות שיש, אני גם מברך על כללית, אבל המצב בשטח גם מבדיקה שאני ערכתי, ערכתי בדיקה עם נציגים שנותנים את הטיפולים האלה.

אחיה לייבו: הלכתי לשטח, בדקתי, שאלתי אותם, שאלתי אותם לגבי זמינות, שאלתי אותם 'האם אתם עכשיו פנויים לעבודה?

אחיה לייבו: ' שאלתי ואמרו לי 'כן, זה תלוי אך ורק בקופות החולים'.

עידית סילמן: נכון.

אחיה לייבו: אז לכאורה דווח לדינה, אני לא מפקפק חלילה בדינה, אני אומר מה קופות החולים לפי מה שהיא אמרה אמרו להם.

אחיה לייבו: קופות החולים אמרו שהן צריכות כוח אדם.

אחיה לייבו: אני רוצה לשאול שאלה פשוטה.

אחיה לייבו: הם בדקו בכלל?

אחיה לייבו: משהו התקדם מאז?

אחיה לייבו: הנתונים האלה דווחו לוועדה?

עידית סילמן: אז אחיה, אני רק אגיד לך שאנחנו נמצאים מולם בקשר ואנחנו עושים עכשיו עבודה מאוד רצינית בתחום הזה וגם בתחום רפואת החירום בהתיישבות הצעירה ובכלל ביהודה ושומרון, דרום הר חברון ועוד.

עידית סילמן: אנחנו כן בתהליכים, אבל בואו נגיד את האמת, זה לא מספיק.

עידית סילמן: יש מקומות שנותנים בהם ונותנים בהם יפה, אנחנו יודעים שיש מקומות מאוד כדאיים וכאן צריך לתת ולתת כמו שצריך, כי יש מקומות חסרים.

עידית סילמן: כמו שאמרת גם במקומות הגדולים יש חסר מאוד מאוד גדול.

אחיה לייבו: עידית אבל אני מדבר את בצורה הכי פשוטה.

אחיה לייבו: יש לך כיושבת ראש הוועדה, יש לך סמכות משפטית, את יכולה לבדוק עם היועצת המשפטית להנחות את משרד הבריאות.

אחיה לייבו: את הנחית אותם, אני הסתכלתי בפרוטוקול, את הנחית עד חודש להביא נתונים.

אחיה לייבו: הנתונים לא הועברו, לא דווחו.

אחיה לייבו: למה הנתונים האלה לא דווחו?

עידית סילמן: אנחנו ממתינים לנתונים ממשרד הבריאות.

עידית סילמן: רגע, אז אני רק אגיד אחיה.

עידית סילמן: אנחנו ממתינים לנתונים ממשרד הבריאות והם גם יודעים את זה, גם מה שלא קיבלנו מהם.

עידית סילמן: אבל אנחנו פנינו באופן אישי ואנחנו עובדים גם מול קופות החולים בקשר ישיר לנושא הזה.

עידית סילמן: אנחנו לא נמתין רק למשרדים אבל כן, אתה בהחלט צודק זה משהו שהם צריכים למהר בו הרבה יותר מאתנו.

עידית סילמן: ולנו יש דיון המשך בקרוב ולכן הם יצטרכו, כמו שגם אנחנו עושים עכשיו, לספק תשובות.

עידית סילמן: והתשובות האלה, אנחנו תיכף נעבור לדינה לסיכום של הנושא הזה.

אחיה לייבו: אם רק תוכלי לתת לי שנייה משפט אחרון?

עידית סילמן: כן בבקשה.

אחיה לייבו: אז באמת דיברתי לאחרונה גם עם אחראית מועצת שומרון.

אחיה לייבו: היה צוות שעבד במשך שנתיים על פתרון וכרגע בסך הכל מבקשים מקופות החולים, אני מאמין שיש כאן נציגי קופות חולים, בסך הכל כל בשאר האזורים בארץ, זה בסך הכל בלחיצה לאפשר לרופאים שמוכנים כבר להגיע, זה כבר דבר שמוכן.

אחיה לייבו: יש חדר, יש רופאים, לאפשר להם להגיע.

אחיה לייבו: זאת החלטה אחת בסך הכל של קופות החולים כשהכל מוכן כבר.

אחיה לייבו: יש רופאים, יש מקום.

אחיה לייבו: בסך הכל שקופות החולים יאפשרו לרופאים שמוכנים להגיע, שיהיה את ההחזר.

אחיה לייבו: כרגע כל דבר הם צריכים להילחם.

אחיה לייבו: כאילו זאת החלטה בירוקרטית.

עידית סילמן: אז לא, זה לעניין קופות החולים.

עידית סילמן: דינה ממשרד הבריאות, את היית איתנו גם בדיון עם אחיה.

עידית סילמן: אני אשמח לשמוע ממך מתי נוכל לקבל מכם את הנתונים ופחות או יותר בחינה שלכם אל מול קופות החולים.

עידית סילמן: אנחנו גם עובדים מולם, אבל שוב, זה גם מתפקידכם בצורה כזאת או אחרת.

אחיה לייבו: גם הייתה אמורה להיות פגישה.

עידית סילמן: דינה, אפשר לקבל התייחסות?

דינה צ'רנו: כן, כן, אנחנו נעביר את הנתונים עד סוף השבוע לוועדה, אני מבינה כעת שהם לא עברו.

עידית סילמן: יפה, ואז נוכל - -

דינה צ'רנו: שוב, לגבי אם יש ספקים שמעוניינים לעבוד עם הקופות, משהו ספציפי, פרטני, אחיה, שאתה רוצה לעדכן אותנו שנסב את תשומת לבם של הקופות.

אחיה לייבו: הכוונה לא ספקים, הכוונה היא שיש בעלי מקצוע שכבר עובדים בקופות, כבר עובדים - -

עידית סילמן: רק הם לא פתוחים בתוך האזורים האלה, הספציפיים האלה.

אחיה לייבו: והם לא מוכנים להרחיב את השירות, זה העניין.

אחיה לייבו: זאת החלטה של הקופה בעצם לא להרחיב, זה לא שהקופות אומרות 'אני רוצה'.

עידית סילמן: אז בואו נעשה כזה דבר, אחיה ודינה, דינה תשלחי לנו עד סוף השבוע את הנתונים.

עידית סילמן: אנחנו נקיים בשבוע הבר פגישה ביחד, יכול להיות שאנחנו נזמין גם את הנציגים של ההתיישבות כדי לבוא ולבחון ולראות איך אנחנו מפתחים את אותם שירותי בריאות באזורים האלה, בסדר?

עידית סילמן: אנחנו נזמן פגישה או איזשהו שולחן עגול לצורך הדבר הזה, כדי לראות איך אנחנו באמת מתקדמים בפועל, הלכה למעשה ועם תשובות - -

אחיה לייבו: בית החולים מעייני הישועה גם ביקש להשתתף בפגישה.

עידית סילמן: נכון, בית החולים מעייני הישועה אנחנו נמצאים איתו בקשר רציף ואנחנו גם נזמין לא רק אותו, אלא גם שניידר, בלינסון ועוד בתי חולים כאלה שנותנים שירות לאזורים הללו.

עידית סילמן: בסדר גמור.

דינה צ'רנו: ונציגי הקופות כמובן.

עידית סילמן: תודה רבה.

עידית סילמן: אנחנו באמת, בגלל שאנחנו מגיעים כבר ל-16:15 ובאמת קיבלנו כאן הארכה של רבע שעה במליאה, אז אני רוצה באמת לסכם ולומר שאנחנו לקחנו אלינו את הנקודות האלה.

עידית סילמן: זה דיון קצר שגם התקצר לנו בגלל באמת הלילה של החקיקה שהיה כאן והכל נדחה, אבל אנחנו נקיים דיון נוסף ואנחנו נעשה אותו כבר בשולחן קצת יותר רחב ביחד עם נציגי קופות החולים, שאנחנו נבקש מהם להגיע לכאן יחד עם נציגי משרד הבריאות, כדי לוודא מה באמת נעשה.

עידית סילמן: אנחנו לא צריכים לעקוב אחריהם חדשות לבקרים ולהיות גורם מפקח בצורה הזאת, גם קיימנו דיון מלפני חודש כמו שאחיה ציין.

עידית סילמן: גם לגבי מה שאמרתי לגבי החשמל, יושבת כאן גם חברת הכנסת אפרת רייטן בצד ואומנם היא יושבת ראש ועדת העבודה והרווחה, אבל אני בטוחה שהיא מסכימה איתי לגמרי בסוגיות האלה ואין לה בכלל ספק וסימן שאלה שחשמל זה דבר הומניטרי בסיסי, שבטח לא יכול להשפיע.

עידית סילמן: בסוף דעו לכם, כל המצבים הרווחתיים הנפשיים העלה מגיעים גם אליה וגם אלי לוועדה ואנחנו רוצות לייצר מניעה ולא רק טיפול לדברים האלה.

עידית סילמן: ומה שראוי לקבל במדינת ישראל של שנת 2022, ראוי לקבל.

עידית סילמן: אנחנו נמשיך ונבחן גם אל מול שר הביטחון וגם נעדכן אתכם, כי אני נמצאת באמת גם איתו ועם צוות לשכתו בקשר רציף ותודה על זה.

אפרת רייטן: אני רק רוצה לשאול מה שלום הבריאות של יושבת ראש ועדת הבריאות.

עידית סילמן: היו ימים טובים יותר לישראל אבל בסדר, אנחנו שורדים, אנחנו אחרי יום שלם פה בוועדה וזה בסדר גמור.

עידית סילמן: אז אני רוצה להודות, תודה רבה.

עידית סילמן: רשמנו את כל הנתונים, גם בתחום החירום וההצלה אנחנו נבחן ונבדוק למה זה ככה ולמה התקצוב הוא בחסר.

עידית סילמן: אז תודה רבה לכל מי שהיה איתנו ואנחנו נעשה דיון המשך ונעדכן בהתפתחויות.

עידית סילמן: תודה רבה, אני נועלת את הישיבה.